Tabasamu bandia

Tabasamu bandia

Sio wote wanaocheka nawe waeza kuwaita marafiki.Mwengine ni
wanafiki.Ukiwa nao wanatabasamu.Ukiondoka wanakereka.Hukuonyesha
bashasha unapokuwa nao si kwamba wa nakupenda kwani ndani ya mioyo yao
huugngua hasa.Hupenda kukuuliza ulipofikia maishani si kwamba wanakuonea
fahari bali gere tu.Hutaka uwaeleze ili wathibitishe Iwapo mipango yao
imefaulu au la.Tahadhari nao hawastahili kupewa nafasi katika maisha ya
mja sivyo watamwangamiza mara moja.

Antony alikuwa na marafiki wengi si haba.Katika maisha yake aliona
fahari kuwa na wandani wengi.Hakufikiri Kwa kina kabla ya kuwaeleza
marafiki zake kuhusiana na masuala ya maisha yake.Aliropokwa bila kujali
Iwapo alikuwa anatangaza siri zake kwa mtu wa kuaminika au la.Kwa sasa
amebaki mdomo wazi kumwona mke wake akiolewa Mara ya pili.Aliyempeleka
katika ukumbi wa harusi alikuwa shemegi yake.

Fred alikuwa mwandani wake tangu enzi za utoto wao.Walicheza,wakala na
kutembea pamoja.Antony alitokea kumwamini sana kati ya marafiki zake
wengi.Usuhuba wao alikuwa wa karibu kiasi kwamba Fred angejua iwapo
Antony alikuwa na tatizo na jambo hili lilikuwa sawa pia kwa
Antony.Licha ya wawili hawa kupendana,wazazi wao waliheshimiana
sana.Walipenda kutumia msemo huu katika uhusiano wao kwamba 'siri yangu
siri yako.'

Anapotazama ndoa ikiendelea nguvu zinamwisha.Fred amejawa na bashasha
usoni.Haoni aibu kwamba amempoka mwenzake mke.Antony alimpenda msichana
mrembo na hivyo hakusita kummiliki haraka iwezekanavyo.Alipofika
ukumbini kwa mara ya kwanza alihisi yupo ndotoni ila mtu alipomzungumzia
na kumwuuliza kilichomsibu ndipo alipokumbana na ukweli.Alikuwa ametoka
safari yake ya kikazi na kufika nyumbani.

Mazingira ya nyumbani hayakuridhisha.Uchafu ulitapakaa kote.Alipofika na
kubisha mlango hakujibiwa.Alipoingia ndani na kuita jina la mke wake
hakupata jibu.Alimtafuta pale nyumbani hakumwona.Alipopiga simu yake
alipata iko mteja.Hivi sasa amechanganyikiwa asijue afanyeje.Nani wa
kuhukumiwa?Anajuta kumpa Fred wajibu wa kumlindia mke wake kipindi
alichokuwa safarini.

Baada ya viapo kuisha,Fred alimwona Antony bila haya alimkimbilia na
kumpiga busy hadharani.Antony alimsukuma kando kwa ghadhabu."Asante kwa
kunipa azimio la moyo wangu,siku zote nilimmezea mate huyu mke wako na
sasa nimempata au niseme umenipatia."Antony alipigwa na bumbuazi.Fred
hakuonyesha huzuni kwa kosa alilolitenda bali alionekana kujivunia."Sasa
mimi ndiye mume wake halisi."

Fred hakumchukulia mke tu bali pia nyumba yake.Antony alikuja kurushwa
nje baadaye na watu walioaminika kuuziwa nyumba ile.Bila kupoteza
muda,Antony alimwendea aliyekuwa mke wake na kumwomba waende
nyumbani.Jibu alilolipata kutoka Kwake karibu limfanye kiziwi.Hakuamini
macho yake.Hakutaka amguse wala kumsongelea na kumwona najisi.Alimwita
mwanamke kwa kutojua kazi.Kazi yenyewe ilikuwa ya kutekeleza tendo la
ndoa.

Alizidi kumhadithia namna Fred alivyomridhisha kipindi chote alichokuwa
anakosa muda naye.Alimweleza kuwa kati asingerudi katika maisha
yake.Fred alipasua kicheko pindi alipomwona mwenzake akivuliwa
nguo.Maharusi hawa walikuwa maarufu katika hoteli mbalimbali
mjini.Vitendo walivyovifanya hadharani vilikera wengi.Antony alitamani
kuua ila alihofia kuhukumiwa hivyo akatoka polepole ukumbini akiwa
ameinamiana na kutoka ukumbini muda wote akijiona mjinga kwa kuamini
binadamu mwenzake ambaye Alikuwa amegeuka na kuwa chatu aliyemmeza
angali haki.